Periodeplan for

Stormen

September/Oktober og November2024

Da er vi godt i gang etter ferien, og på Stormen kan vi se at barna begynner å finne sine plasser og bli kjent med hverandre.

Vi har en ny gruppesammensetning, og vi jobber med dynamikken og rutiner. Vi synes oppstarten har gått veldig fint i år, noe som gir oss en veldig positiv følelse for resten av året.

Denne perioden skal vi jobbe med Livsmestring og Helse, og i den forbindelse bruker vi et program som heter ÆEMÆ. Dette er et program for barn i forhold til kropp og grenser, hva som er lov og hva som ikke er lov i forhold til hva man gjør selv og hva andre gjør med oss, dette gjelder både barn og voksne

**«Barnehagen skal bidra til at barna blir kjent med kroppen sin og utvikler bevissthet om egne og andres grenser (RP for barnehager s.31)»**

Vi jobber med dette i bolker, der de ulike temaene blir jobbet med. Vi bruker samlingsstundene våre til å vise ulike bilder, prate om de og invitere barna til samtaler. Det er ulikt innhold etter alder på barna. Når vi har hatt dette oppe i samling, vil vi skrive om det på tavla. Det kan være greit for dere å vite i forhold til om det kommer spørsmål om det vi har snakket om.

**«I barnehagen skal barna møte ulike språk, språkformer og dialekter gjennom rim, regler, sanger, litteratur og tekster fra samtid og fortid»(RP for barnehager s. 30)**

Vi har samlinger på innedager kl 0930. Innholdet i disse er varierende, men ofte er det noe i forhold til språk, eventyr, rim og regler, lytte ut lyder, telling, mengde, stavelse. Noen ganger styrer de voksne innholdet, mens andre ganger får barna være med å bestemme hva vi skal gjøre.

På de dagene vi er inne om fredagene kommer vi til å fortsette og ha samling med sang og rytmikk. Barna elsker «disco», de er så glade i å få bevege seg etter musikk, og det er en fin mulighet til å øve litt på koordinering, eksponering, navn på ulike kroppsdeler, følge en instruksjon, og å ha det gøy.

Målene vi jobber etter i livsmestring og helse finner dere i årsplanen og er som følger.

*Barna skal:*

* *Oppleve å ha like muligheter i barnehagen – uavhengig av kjønn, funksjonsevne, språk, etnisitet osv.*
* *Oppleve trivsel, livsglede, mestring og følelsen av å bety noe for andre.*
* *Utvikle gode verdier og holdninger til seg selv og andre samt akseptere ulikheter*
* *Oppøve det å mestre motstand og kunne håndtere utfordringer.*
* *Utvikle et bevisst forhold til retten om å bestemme over egen kropp og ha respekt for andre sine grenser*
* *Utvikle grunnlag for matglede og sunne matvaner gjennom deltakelse i matlaging og måltider*
* *Oppleve allsidig fysisk aktivitet, bevegelsesglede og motorisk utvikling*
* *Utvikle grunnleggende forståelse for egne grenser og en handlingsberedskap for å kunne si fra dersom disse blir brutt*

Gjennom hele året kommer vi til å ha tema bærekraftig utvikling/miljøarbeid som et tema. Vi går til gjennvinnigsstasjonen med glass og metall, vi sorterer avfall, plast, papir og glass og metall. Vi tar og med oss søppel som vi finner på veien når vi er på tur for å passe på naturen vår.

Målene for Bærekraftig utvikling finner dere og i årsplanen og er

som følger.



[Dette bildet](https://no.wikipedia.org/wiki/Avfallscontainer) av Ukjent forfatter er lisensiert under [CC BY-SA](https://creativecommons.org/licenses/by-sa/3.0/)

*Barna skal:*

* *Gis en grunnleggende forståelse for at dagens handlinger kan ha konsekvenser for fremtiden – lokalt og globalt*
* *Oppøve grunnleggende ferdigheter, kunnskaper og gode holdninger til sortering, resirkulering, gjenbruk og kompostering*
* *Gjennom ulike aktiviteter gis muligheten til å oppøve en grunnleggende forståelse for samspillet i naturen/bærekraftig utvikling*
* *Opparbeide grunnleggende kunnskaper, ferdigheter og holdninger til å ta vare på naturen som vi ferdes i.*
* *Utvikle en grunnleggende kunnskap om verden rundt oss, oppøve kritisk tenkning og vise solidaritet med dem som ikke har de mulighetene som vi har i Norge*

**«Barnehagen skal bidra til barns trivsel, livsglede, mestring og følelse av egenverd og forebygge krenkelser og mobbing» (RP for barnehager s.13)**

Vi jobber hver dag med barns sosiale kompetanse og det å kunne omgå andre på en god måte. Det å oppleve mestring i det sosiale livet er det beste grunnlaget barna får med seg på veien videre. 

Vi gjør dette gjennom eksempler fra hjerteprogrammet, gjennom samtaler, bøker, sanger og gjennom hele dagen når vi ser behov for det eller barna lurer på noe.

I uke 38 er det brannvernuke og førstehjelpsuke, og som vanlig kommer Bjørnis til å være en del av denne sammen med varslede og uvarslede brannvernøvelser.

I uke 43 kommer vi til å ha en markering for FN dagen, den kommer til å bli i barnehagen sammen med barna på en eller annen måte. I forkant av denne, kommer vi til å fortsette å følge forut sitt materiale. Vi har erfart at vi ikke klarer å bli ferdig med dette temaet i oktober, så derfor står november fritt, sånn at vi kan fortsette med forut hvis vi trenger det. Denne måneden er også fin å bruke til noe barna er opptatt av.

Vi legger ut ukeplan på kidplan hver søndag. Det vil altså ikke bli lagt ut planer for en hel måned om gangen, det er så uforutsigbart i forhold til hva vi ønsker å gjøre, og hva gruppen trenger til enhver tid, barns medvirkning. Følg med på ukeplan, der ligger der noen ganger litt informasjon på oppsummeringslinjen nederst.

Lurer dere på noe? Ta kontakt med en av oss!

Hilsen Nils-Magne, Suzanne og Mona